CELEX: 62018CN0741
Language: mt
Date: 2018-11-27 00:00:00
Title: Kawża C-741/18 P: Appell ippreżentat fis-27 ta’ Novembru 2018 minn OPS Újpesti Csökkentmunkaképességűek Ipari és Kereskedelmi Kft. (OPS Újpest Kft.) mid-digriet mogħti mill-Qorti Ġenerali (Is-Seba’ Awla) fit-28 ta’ Settembru 2018 fil-Kawża T-708/17, OPS Újpest vs Il-Kummissjoni

25.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/14
            
         
      Appell ippreżentat fis-27 ta’ Novembru 2018 minn OPS Újpesti Csökkentmunkaképességűek Ipari és Kereskedelmi Kft. (OPS Újpest Kft.) mid-digriet mogħti mill-Qorti Ġenerali (Is-Seba’ Awla) fit-28 ta’ Settembru 2018 fil-Kawża T-708/17, OPS Újpest vs Il-Kummissjoni
      (Kawża C-741/18 P)
      (2019/C 112/18)
      Lingwa tal-kawża: l-Ungeriż
      
         Partijiet
      
      
         Appellant: OPS Újpesti Csökkentmunkaképességűek Ipari és Kereskedelmi Kft. (OPS Újpest Kft.) (rappreżentant: L. Szabó, ügyvéd)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tiddikjara l-appell ammissibbli u fondat u, konsegwentement, tannulla d-digriet mogħti mill-Qorti Ġenerali (Is-Sitt Awla) fit-28 ta’ Settembru 2018 fil-Kawża OPS Újpest vs Il-Kummissjoni (T-708/17, mhux ippubblikata, EU:T:2018:632), kif dan ġie nnotifikat lilha fit-2 ta’ Ottubru 2018;
               
            
                  —
               
               
                  tibgħat il-kawża lura quddiem il-Qorti Ġenerali sabiex din tagħti deċiżjoni fuq it-tieni, it-tielet u r-raba’ eċċezzjoni ta’ inammissibbiltà;
               
            
                  —
               
               
                  tikkundanna lill-konvenuta fl-ewwel istanza għall-ispejjeż tal-proċeduri tal-ewwel istanza u tal-appell, dment li l-Qorti tal-Ġustizzja ma tibgħatx lura l-kawża quddiem il-Qorti Ġenerali, f’liema każ hija titlob lil din tal-aħħar li ma tagħtix deċiżjoni fuq l-ispejjeż tal-proċeduri tal-ewwel istanza u tal-appell f’dan l-istadju iżda tirriżerva din id-deċiżjoni għas-sentenza definittiva.
               
            
         Aggravji u argumenti prinċipali
      
      
                  1.
               
               
                  L-ewwel aggravju
                  Skont l-appellanti, il-prinċipju ta’ ċertezza legali jirrikjedi li l-presuni kkonċernati jkun jafu bil-preċiż il-portata tal-obbligi imposti fuqhom mil-leġiżlazzjoni li tikkonċernahom, fatt li jista’ jiġi żgurat biss permezz tal-pubblikazzjoni regolari tal-imsemmija leġiżlazzjoni fil-lingwa uffiċjali tad-destinatarju.
                  Fil-każ ta’ att legali li ma jiġix ippubblikat regolarment, il-punt tat-tluq ta’ terminu għall-preżentata ta’ proċedura marbut man-notifika għandu jiġi ddeterminat abbażi tad-data tal-ewwel notifika mwettqa b’mod validu skont il-liġi.
               
            
                  2.
               
               
                  It-tieni aggravju
                  Jekk l-appellata ssostni, matul il-proċedura, li r-rikors ma huwiex ammissibbli peress li d-deċiżjonijiet li qiegħed jintalab l-annullament tagħhom ma jistgħux jitqiesu bħala deċiżjonijiet definittvi peress li l-eżami għadu pendenti, allura din il-kwistjoni għandha tiġi deċiża mill-qorti qabel ma tgħaddi biex tagħti deċiżjoni fuq il-kwistjonijiet l-oħra ta’ ammissibbiltà.